Aare Hõrn

Aare Hõrn (sündinud 9. augustil 1959 Antkruvas) on setu kultuuritegelane.

Tema eestvedamisel hakati 1994. aastal pidama iga-aastaseid Seto kuningriigi päevi. Aastatel 2000, 2007 ja 2018 valiti Hõrn kuningriigi Ülemsootskaks. 2015. aastal oli ta Obinitsa soome-ugri kultuuripealinna projekti peakorraldaja, mille eest pälvis ka 2015. aasta välisministeeriumi kultuuripreemia.Välisministeeriumi kultuuripreemiad pälvisid Veljo Tormis ja Aare Hõrn, Välisministeeriumi pressiteade, 05.01.2016 Ta on XI Seto Kongressil valitud Seto Kongressi Vanemate Kogu kultuuri ja hariduse töörühma liige.Seto Kongressi Vanemate Kogu, Setomaa.ee (vaadatud 12.11.2016)

1990. aastal oli ta koos helilooja Kuldar Singiga Setumaast kõneleva dokumentaalfilmi "Katõ ilma veere pääl" stsenarist.Katõ ilma veere pääl, Eesti Filmi Andmebaas (vaadatud 12.11.2016) 2002. aastal valmis temast endast dokumentaalfilm "Kuningas üheks päevaks".

Ta on osalenud Meremäe vallas kõikidel kohaliku omavalitsuse volikogu valimistel alates 1993. aastast.Päring Vabariigi Valimiskomisjoni kodulehel (vaadatud 12.11.2016) Alates 2002. aastast on ta erakonna Isamaa ja Res Publica Liit liige.E-äriregistri päring (vaadatud 12.11.2016)

 Tunnustus 
 1999 Valgetähe IV klassi teenetemärk
 2009 Eesti Kultuurkapitali rahvakultuuri sihtkapitali aastapreemia (Setumaa kultuurielu korraldaja ja seto leelo UNESCO vaimse kultuuripärandi esindusnimekirja kandmise eestvedaja)
 2014 Võrumaa teenetemärk
 2016 Välisministeeriumi kultuuripreemia
 2016 Püha Platoni ordeni III järkeoc.ee
 2018 Vabaduse Tammepärja aumärkVabaduse Tammepärja aumärgi kavalerid
 2020 Kodanikupäeva aumärkKodanikupäeva aumärgi saanud

 Viited 

Kategooria:Ülemsootskad
Kategooria:Kaitseliitlased
Kategooria:Valgetähe IV klassi teenetemärgi kavalerid
Kategooria:Püha Piiskop Platoni ordeni kavalerid
Kategooria:Sündinud 1959